b'\n_START_ARTICLE_\nRaimo Tiilikainen\n_START_PARAGRAPH_\nRaimo Taisto Johannes Tiilikainen (s. 13. huhtikuuta 1939 Helsinki) on suomalainen upseeri ja kansanedustajana toiminut poliitikko. _NEWLINE_Tiilikainen toimi kansanedustajana ajalla 24. maaliskuuta 1995 \xe2\x80\x93 23. maaliskuuta 1999 edustaen Uudenmaan l\xc3\xa4\xc3\xa4nin vaalipiiri\xc3\xa4 ja kuului Ruotsalaiseen eduskuntaryhm\xc3\xa4\xc3\xa4n. Suuren yleis\xc3\xb6n tietoisuuteen Tiilikainen tuli johtaessaan M/S Estonian pelastust\xc3\xb6it\xc3\xa4 Saaristomerell\xc3\xa4 vuonna 1994. _NEWLINE_Tiilikainen toimi Merivoimien sukeltajakurssin koulutusupseerina ja johtajana vuosina 1962\xe2\x80\x931967, Miinalaiva Keih\xc3\xa4ssalmen p\xc3\xa4\xc3\xa4llikk\xc3\xb6n\xc3\xa4 vuosina 1967\xe2\x80\x931970, opiskeli Sotakorkeakoulussa vuosina 1970\xe2\x80\x931973 suorittaen yleisesikuntaupseerin tutkinnon, ty\xc3\xb6skenteli toimistop\xc3\xa4\xc3\xa4llikk\xc3\xb6n\xc3\xa4 Merivoimien esikunnassa vuosina 1974\xe2\x80\x931977, miinalaivueen komentajana vuosina 1977\xe2\x80\x931980, toimistop\xc3\xa4\xc3\xa4llikk\xc3\xb6n\xc3\xa4 Rajavartiolaitoksen esikunnassa vuosina 1980\xe2\x80\x931988 ja Saaristomeren merivartioston komentajana vuosina 1988\xe2\x80\x931994. Sotilasarvoltaan h\xc3\xa4n on kommodori. _NEWLINE_Viron presidentti Lennart Meri palkitsi Tiilikaisen Marianmaan ritarikunnan I luokan kunniamerkill\xc3\xa4 eli suurristill\xc3\xa4 vuonna 1995.  Vuonna 1997 Suomen Meripelastusseura nimesi Tiilikaisen kunniameripelastajaksi.'